CELEX: E2015J0035
Language: hr
Date: 2016-08-02 00:00:00
Title: Presuda Suda оd 2. kolovoza 2016. u predmetu E-35/15 – Nadzorno tijelo EFTA-e protiv Kraljevine Norveške (Propust države EFTA-e da ispuni svoje obveze – Direktiva 2000/59/EZ o lučkim uređajima za prihvat brodskog otpada i ostataka tereta)

13.4.2017   
            
            
               HR
            
            
               Službeni list Europske unije
            
            
               C 120/24
            
         PRESUDA SUDA
   оd 2. kolovoza 2016.
   u predmetu E-35/15
   Nadzorno tijelo EFTA-e protiv Kraljevine Norveške
   (Propust države EFTA-e da ispuni svoje obveze – Direktiva 2000/59/EZ o lučkim uređajima za prihvat brodskog otpada i ostataka tereta)
   (2017/C 120/12)
   U predmetu E-35/15, Nadzorno tijelo EFTA-e protiv Kraljevine Norveške – ZAHTJEV za utvrđenje da Kraljevina Norveška nije ispunila svoje obveze iz akta iz točke 56.i Priloga XIII. Sporazumu o europskom gospodarskom prostoru (Direktiva 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta), zbog toga što nije i) izradila i provela odgovarajući plan za prihvat i rukovanje otpadom za svaku luku u skladu s člankom 5. stavkom 1. Direktive 2000/59/EZ; ii) ocjenjivala i odobravala planove prihvata i rukovanja otpadom, pratila njihovu provedbu i osiguravala njihovo ponovno odobrenje najmanje svake tri godine u skladu s člankom 5. stavkom 3. Direktive 2000/59/EZ; i iii) u svim lukama u Norveškoj osigurala dostupnost lučkih uređaja za prihvat otpada koji odgovaraju potrebama brodova koji obično koriste te luke tako da ne uzrokuju neprimjereno kašnjenje brodova u skladu s člankom 4. stavkom 1. Direktive 2000/59/EZ, Sud, u sastavu Carl Baudenbacher, predsjednik (sudac izvjestitelj), Per Christiansen i Páll Hreinsson, suci, presudio je 2. kolovoza 2016. kao u izreci:
   Sud:
   
               1.
            
            
               Utvrđuje da Kraljevina Norveška nije u predviđenom roku ispunila svoje obveze iz akta iz točke 56.i Priloga XIII. Sporazumu o europskom gospodarskom prostoru (Direktiva 2000/59/EZ Europskog parlamenta i Vijeća od 27. studenoga 2000. o lučkim uređajima za prihvat brodskog otpada i ostataka tereta) zbog toga što
               
                           a.
                        
                        
                           nije izradila i provela odgovarajući plan za prihvat i rukovanje otpadom za svaku luku u Norveškoj u skladu s člankom 5. stavkom 1. Direktive 2000/59/EZ;
                        
                     
                           b.
                        
                        
                           nije ocjenjivala i odobravala planove prihvata i rukovanja otpadom za sve luke u Norveškoj, pratila njihovu provedbu i osiguravala njihovo ponovno odobrenje najmanje svake tri godine u skladu s člankom 5. stavkom 3. Direktive 2000/59/EZ; i
                        
                     
                           c.
                        
                        
                           nije u svim lukama u Norveškoj osigurala dostupnost lučkih uređaja za prihvat otpada koji odgovaraju potrebama brodova koji obično koriste te luke tako da ne uzrokuju neprimjereno kašnjenje brodova u skladu s člankom 4. stavkom 1. Direktive 2000/59/EZ.
                        
                     
         
               2.
            
            
               Nalaže Kraljevini Norveškoj plaćanje troškova postupka.